**5. ura Ponavljanje in utrjevanje**

Pozdravljeni učenci,

prišli smo do zaključka poglavja in pred vami je naloga, **da preverite svoje zapiske** (nekateri so bili pomanjkljivi in sem vas na to opozorila in popravila).

Dodala sem še dodatna pojasnila, zapisana zeleno, da bi bilo razumevanje lažje, boljše.

*Vaša odgovornost je, da zapiske preverite in po potrebi dopolnite in popravite!*

Danes pa je na vrsti **ponavljanje in utrjevanje**. To boste storili tako, da boste **v SDZ rešili naloge** do konca poglavja, torej **do vklj. str. 62. Če kaj ne gre, se z vprašanjem obrnite name.**

**Nalog ni potrebno pošiljati!**

Do prihodnje ure ponavljajte, utrjujte, se učite. Pomagajte si tudi z vprašanji na str. 60 v SDZ. Sledilo bo namreč preverjanje.

**REŠITEV ZAPISKOV PREJŠNJE URE**

1. Kako, iz katerih virov, država dobi sredstva za svoje delovanje? **Izdelaj miselni vzorec!**

Denar dobi od **posameznikov** in **podjetij.**

Oni so **DAVČNI ZAVEZANCI,** saj plačujejo **DAVKE.**

S pobranimi **DAVKI in PRISPEVKI,**

* **DAJATVAMI,**
* **CARINAMI,**
* **DENARNIMI KAZNIMI,**
* **DELOM DOBIČKA PODJETIJ V DRŽVNI LASTI,**
* **DIVIDENDE OD DOBIČKA DRŽAVNIH PODJETIJ,**
* **posamezniki plačujemo DOHODNINO**
* **ob nakupu v trgovini plačamo DDV (davek**
* **na dodano vrednost)**
* **TROŠARINA (od prodaje tobak, alkohola, goriva …)**

Kako država pridobi sredstva za svoje delovanje?

*Kot zanimivost:*

*imamo tudi davek na premoženje,*

*na prejeto dediščino, davek od iger na srečo …*

**POMEMBNO – PREBERI, ZA LAŽJE RAZUMEVANJE**

***Poišči račun iz trgovine in na njem preveri, koliko DDV-ja si ob plačilu namenil državi.***

***Zaposleni (in delodajalci) pri vsaki plači plačujemo prispevke****:*

* ***za zdravstveno varstvo*** *(da imamo dostop do javnega zdravstva, zdravil na recept …)*
* ***za pokojninsko in invalidsko zavarovanje*** *(da nam bo država, ko bomo v pokoju, izplačala pokojnine, tudi invalidnine tistim, ki zaradi invalidnosti ne morejo delati; sedaj jih izplača trenutnim upokojencem, ampak tudi oni so ta prispevek plačevali, ko so delali)*
* ***za zaposlovanje*** *(da imamo pravico do pomoči v primeru brezposelnosti …)*
* ***za starševsko varstvo*** *(za »plače« mam in očetov, ki so na porodniškem dopustu, če smo to mi, na to pripada, če smo ta prispevek plačevali)*
1. Kaj je državni proračun in zakaj ga država potrebuje?

Državni proračun je finančni načrt države, v katerem previdi prihodke (od kod bo dobila denar in koliko) in odhodke - izdatke (za kaj bo denar porabila, koliko za posamezna področja oziroma namene).

* + Kaj je proračunski primanjkljaj in zakaj do njega pride?

Proračunski primanjkljaj pomeni, da so odhodki države večji kot njeni prihodki.

* + Kaj lahko država stori v primeru proračunskega primanjkljaja?

Država se mora zadolžiti. A to pomeni, da mora vrniti več denarja, kot si ga je izposodila, saj mora plačati še obresti!.

1. Za kaj država porabi denar, zbran v državni blagajni? Pomagaj si z grafičnim prikazom v učbeniku na str. 40 in s spodnjim grafičnim prikazom.

Država denar porabi za zagotavljanje skupnih družbenih potreb, torej za :

* + zdravstvo (gradnjo novih bolnišnic, nakup zdravstvene opreme, plače zdravnikov…),
	+ šolstvo (gradnjo novih šol, njihovo opremo, plače zaposlenih v šolah, vrtcih …),
	+ kulturo (za delovanje kulturnih ustanov …),
	+ gradnjo cest, mostov, železnice, novih tovarn,
	+ pomoč podjetnikom, razvoj gospodarskih dejavnosti
	+ za obrambo,
	+ izvajanje komunalnih storitev (gradnjo kanalizacije, vodovoda, odvoz smeti …),
	+ pomoč kmetijstvu,
	+ za ukrepe varovanja okolja,
	+ varnost (npr. za delovanje policije – oprema, avtomobili zanjo, plače policistov…),
	+ za pokojnine,
	+ pomoč socialno ogroženim …

Kakšno vlogo imata pri tem vlada in državni zbor?

Vlada pripravi načrt porabe denarja (ministri se pogovarjajo in usklajujejo, koliko denarja in za kaj ga potrebujejo, določijo prioritete – prve, nujne projekte, naloge), ga predstavi Državnemu zbori, ki o njem razpravlja, zahtev pojasnila, daje pripombe, predloge, in ga na koncu potrdi.

4. Preberi še točko 15. v učbeniku na str. 41, razmisli o napisanem in odgovori na vprašanje, zapisano na dnu strani,

 v obrobljenem pravokotniku.

Zelo pomembno je, da se zanimamo za politiko in spremljamo delo politikov. Od njih moramo zahtevati, da delujejo v dobro vseh državljanov, da skrbijo za razvoj gospodarstva in delovanje pravne in socialne države. In smo spet pri AKTIVNEM DRŽAVLJANSTVU!

**Pomembno:**

**Vsi, ki mi še niste poslali vseh nalog, prosim da to storite. Če zaradi določenega razloga nalog še niste opravili, mi to nujno sporočite. Napišite, kaj vas je oviralo, kje so težave, ali potrebujete pomoč. Obvezno pripišite rok, do katerega boste naloge opravili.**

**V nasprotnem primeru bo naloga označena kot neopravljena.**

Uspešno delo vam želim, bodite lepo in pazite nase!

Nevenka Šega